Podávanie tretej dodatočnej dávky protikoronavírusovej vakcíny môže byť na Slovensku pomerne rozšírené. Svedčia o tom výsledky nového prieskumu, podľa ktorého by jej aplikáciu jednoznačne alebo asi žiadali dve tretiny opýtaných, píše Tomáš Dugovič v Štandarde.
Z rovnakej ankety tiež vyplýva, že očkovanie najmenších podporuje len úzka časť populácie. Očkovanie detí, anketári respondentov rozdelili na dve skupiny. Na ľudí, ktorí potomstvo naozaj majú a na tých zvyšných. Z ľudí, ktorí deti majú, odpovedalo na otázku "ak by bola taká možnosť, dali by ste zaočkovať svoje dieťa vo veku 5 – 11 rokov proti ochoreniu covid-19?" jednoznačne len 4,1 percenta opýtaných rodičov a eventualitu "asi áno" zvolilo 9,5 percenta rodičov. Až 66,9 percenta odvetilo "určite nie" a svoje dieťa by asi zaočkovať nedalo 13,6 percenta.
(fan)